Gloria (שיר של אומברטו טוצי)

"**Gloria**" הוא שיר משנת 1979 שנכתב והולחן באיטלקית על ידי אומברטו טוצי וג'יאנקרלו ביגאצי, ותורגם לראשונה לאנגלית על ידי ג'ונתן קינג. גרסת כיסוי באנגלית משנת 1982 של הזמרת האמריקאית לורה ברניגן, הגיעה למקום השני במצעד הבילבורד הוט 100 האמריקאי וזכתה לתקליט פלטינה על ידי איגוד תעשיית ההקלטות האמריקאי (RIAA).

## גרסת אומברטו טוצי
### רקע
הזמר האיטלקי אומברטו טוצי הקליט לראשונה את "גלוריה" ב-1979. השיר שהה ארבעה שבועות במקום הראשון בשווייץ, ובספרד (בגרסתו המתורגמת לספרדית). באותה שנה הגיע השיר למקום הרביעי באוסטריה, למקום החמישי בבלגיה, למקום השמיני במערב גרמניה ולמקום ה-29 בהולנד.

בשנת 2011, התקליטן האיטלקי אלכס גאודינו, יחד עם ג'ייסון רוני, הוציאו גרסת האוס מחודשת של השיר.

הגרסה המקורית של טוצי הופיעה בפסקול של הסרטים "הזאב מוול סטריט" והסרט הצ'יליאני "גלוריה" משנת 2013.

### מצעדים

### אישורים

## גרסת ג'ונתן קינג
בנובמבר 1979, הפזמונאי והזמר הבריטי ג'ונתן קינג כתב מילים מקוריות באנגלית לשיר, עיבד אותו מוזיקלית והקליט את השיר, שהגיע למקום ה-65 במצעד הסינגלים הבריטי. מאוחר יותר הקליט טוצי האיטלקי את הגרסה באנגלית שכתב קינג. 

## גרסת לורה ברניגן

### רקע
מנכ"ל אטלנטיק רקורדס, דאג מוריס, הציע ללורה ברניגן לעבוד עם המפיק הגרמני ג'ק ווייט , שהציע לה להקליט גרסה באנגלית ללהיט "גלוריה" של טוצי. הרימייק של ברניגן, הופק על ידי ג'ק וייט וגרג מת'יסון, שהיה המעבד והקלידן של השיר המקורי של טוצי. טוצי גם הקליט מחדש את השיר עם המילים באנגלית של טרבור וייץ' וברניגן; גרסה זו מופיעה באלבומו משנת 2002, "The Best of Umberto Tozzi".

ב-26 באפריל 2004 הוציאה ברניגן הקלטה מחודשת של השיר, "Gloria 2004", חודשים ספורים לפני מותה.

### הצלחה מסחרית
הגרסה המצליחה ביותר של "Gloria" הופיעה באלבום הבכורה של ברניגן, "Branigan", משנת 1982. הסינגל הגיע למקום השני במצעד הבילבורד הוט 100 ב-27 בנובמבר 1982, אחרי "Truly" של ליונל ריצ'י, ונשאר שם בשבועיים שלאחר מכן, עד 11 בדצמבר.

השיר "Gloria" זיכה את ברניגן במועמדות לפרס גראמי לזמרות פופ לשנת 1982. השיר נשאר בטופ 40 של הבילבורד הוט 100, במשך 22 שבועות רצופים, וקבע שיא חדש של 36 שבועות לסינגל של זמרת סולו. השיר גם הגיע לראש המצעד של מגזין קאש בוקס. האלבום זכה למעמד פלטינה על מכירות של למעלה משני מיליון בארצות הברית בלבד, וזכה גם להצלחה בינלאומית, בעיקר באוסטרליה, שם החזיק במקום הראשון במשך שבעה שבועות רצופים, בין ה-7 בפברואר ל-21 במרץ 1983. השיר הגיע גם למקום הראשון בקנדה, למקום הרביעי באירלנד, למקום השישי בניו זילנד ובריטניה ולמקום התשיעי בדרום אפריקה.

### משתתפים
* **לורה ברניגן** - שירה
* **מייקל בודיקר** - סינתיסייזר
* **ג'ו צ'מיי** - קולות רקע
* **בוב גלאב** - גיטרה בס
* **ג'ים האס** - קולות רקע
* **ג'ון ג'ויס** - קולות רקע
* **מיכאל לנדאו** - גיטרה
* **גרג מתיסון** - סינתיסייזר, קלידים
* **ליסה סרנה** - קולות רקע
* **סטפני ספרויל** - קולות רקע
* **ג'וליה טילמן ווטרס** - קולות רקע
* **קרלוס וגה** - תופים
* **טרבור וייץ**' - גיטרה
* **מקסין וילארד ווטרס** - קולות רקע

### מצעדים

### אישורים

## קישורים חיצוניים
* 
* מילות השיר "Gloria" של אומברטו טוצי (באיטלקית), באתר שירונט
* 20px "Gloria", במסד הנתונים המוזיקלי AllMusic **(באנגלית)**
* 20px "Gloria", במסד הנתונים המוזיקלי MusicBrainz **(באנגלית)**
* 30px "Gloria", במסד הנתונים המוזיקלי Genius **(באנגלית)**
* 20px "Gloria", במסד הנתונים המוזיקלי Discogs **(באנגלית)**
* 20px "Gloria", באתר המוזיקה Spotify **(באנגלית)**
* 44px "Gloria", באתר המוזיקה אפל מיוזיק **(באנגלית)**
* 20px "Gloria", באתר המוזיקה SoundCloud **(באנגלית)**
* "Gloria", באתר המוזיקה SecondHandSongs **(באנגלית)**

## הערות שוליים

קטגוריה:שירי 1979
קטגוריה:סינגלים מ-1979
קטגוריה:סינגלים מ-1982
קטגוריה:סינגלים מ-2004
קטגוריה:סינגלים מ-2011
קטגוריה:שירי לורה ברניגן
קטגוריה:שירים באיטלקית
קטגוריה:שירים באנגלית
קטגוריה:שירי איטלו דיסקו
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת CBS רקורדס